
Unii compozitori români de avangardă neagă modul tradițional de a face muzică, inclusiv de a 
scrie partitura. De cele mai multe ori, asemenea muzicieni îşi găsesc justificarea estetică în 
întoarcerea spre „arhetipuri”, concept citat mai ales prin anii '90 ai secolului trecut cu un entuziasm 
inepuizabil. Orice poate fi considerat arhetipal: rezonanţa naturală, un acord, glissando-ul etc.” 
Din această abundență de arhetipuri, se poate uşor deduce că nu toţi muzicienii români (compozitori 
sau muzicologi) au aprofundat de fapt temeinic teoriile filosofice, psihologice, teologice şi 
antropologice despre arhetipuri, elaborate în ultimele decenii în plan mondial. 

Cel care procedase temeinic şi lansase conceptul de arhetip în dezbaterea muzicală 
românească, încă din anii "80, este compozitorul Corneliu Dan Georgescu. El porneşte în primul 
rând de la accepțiunea lui Jung (care i se pare cea mai potrivită pentru o transferare justă în câmpul 
muzicii), apoi de la experienţa sa de etnomuzicolog. Observă că muzicile de tip folcloric sunt prin 
natură „produse ale inconştientului” a căror „apropiere de o zonă arhetipală nu poate fi 
contestată”. Această opinie a autorului se plasează în prelungirea minuţioaselor cercetări în 
domeniul folcloric: fie sub formă monografică, cum este remarcabilul volum Semnale de bucium 


din ciclul Repertoriul pastoral realizat în cadrul Institutului de Etnografie şi Folclor!%, fie în studii 


121 Pentru o abordare cuprinzătoare a acestei teme, vezi Irinel Anghel, Orientări, direcţii, curente ale muzicii româneşti 
din a doua jumătate a secolului 20, Editura Muzicală, Bucureşti, 1997. 

122 Corneliu Dan Georgescu, Preliminarii la o posibilă teorie asupra arhetipurilor în muzică, în Studii de muzicologie, 
vol. XVII, Editura Muzicală, Bucureşti, 1983, p.107. 

1233 Corneliu Dan Georgescu, Repertoriul pastoral. Semnale de bucium, Tipologie muzicală şi corpus de melodii, Editura 
Muzicală, Bucureşti, 1987. 

de sinteză vizând „muzica atemporală”, sistemele melodice şi „flexibilitatea” sintactică a muzicii 
folclorice. 


Arhetipul muzical primeşte, la C.D. Georgescu, definirea prin 


imaginea sau reprezentarea primară, fundamentală, a unui arhetip. Această “imagine 
muzicală primară”, la fel de abstractă ca şi arhetipul în concepţia lui Jung, poate fi 
sugerată printr-un simbol (nedepăşind încă, în acest fel, teritoriul abstracțiunii pure.) 
Într-un “limbaj muzical” precizat, această “imagine primară” ar exista real printr-o 


“imagine de gradul II”, de data aceasta concretă.” 


După ce i se stabileşte cadrul specific de referință şi „extensia socială”, arhetipul muzical este 
pus în relaţie de C.D.Georgescu cu diferitele niveluri ale operei de artă: în contextul comunicării 
artistice, în planul estetic, în planul tipologic, mitologic, simbolic, în raportul natură-cultură, în 
perspectiva „sensului artei” şi în binomul muzică-psihologie. Pe lângă astfel de conexiuni cu 
domenii diverse ale cunoaşterii umane, autorul insistă asupra naturii arhetipurilor muzicale şi pune 
problema „evoluţiei” acestora, apoi pătrunde în adâncimea noțiunii, analizându-i componentele. Nu 
vom continua cu detalii (referitor bunăoară la „catalogul de simboluri arhetipale”), dar trebuie 
precizat că autorul deschide aici un orizont în muzicologia românească, pe care el însuşi îl va 
continua, în studii consecutive despre Simbolica numerelor, Principiul arhitectonic iterativ şi 
Arhetipul „,Naşterii” şi al „ Morții”. Aceste extensii exegetice luminează prin puterea 
argumentației şi a densității ideilor exprimate domeniul predilect al „manifestărilor arhetipale”. 

Cum încadrează C.D. Georgescu modul în care teoretizează arhetipurile muzicale în propriul 
program estetic, componistic? Pe scurt, prin caracterul „minimal” derivat dintr-un neoprimitivism 
folcloric. Să ne reamintim că face parte dintr-o generație de compozitori născuţi între 1935-45, mulți 
dintre aceştia propunând în deceniile 7-8 (şi, desigur, continuându-și sau diversificându-şi 
preocupările până în prezent) propriile orientări: spre muzica spectrală, cu insistența pe un sunet 
originar, spre cea de meditație, incantatorie, spre extragerea unor principii de compoziție din 
morfologia folclorului românesc, spre diverse modalități de integrare a aleatorismului (mai mult sau 
mai puțin controlat), a minimalismului, a teatrului instrumental sau a muzicii electroacustice. Alături 
de C.D.Georgescu (*1938), pot fi enumerati într-o listă fragmentară Nicolae Brânduş (* 1935), Mihai 
Mitrea-Celarianu (* 1935), Ede Terenyi (*1935), Nicolae Coman (*1936), Corneliu Cezar (* 1937), 
Irina Odăgescu (*1937), Lucian Meţianu (*1937), Mihai Moldovan (1937-1981), Liviu Glodeanu 


124 Corneliu Dan Georgescu, Preliminarii la o posibilă teorie asupra arhetipurilor în muzică, p.108. 
125 Idem, Studiul arhetipurilor muzicale (1). Simbolica numerelor, în Studii de muzicologie, vol. XX, Bucureşti, Editura 


Muzicală, 1987, p.60. Studiul arhetipurilor muzicale (II). Principiul arhitectonic iterativ, în „„Muzica”, nr.3, 1986, p. 
12. Arhetipurile muzicale (III). Arhetipul „Naşterii“ şi al ,, Morții “, în „„Muzica”, nr. 12, 1986, p.16. 

(1938-1978), Vasile Spătărelu (1938-2005), Dieter Acker (* 1940), Octavian Nemescu (* 1940), Dan 
Voiculescu (* 1940), Dinu Ghezzo (*1941), Horaţiu Rădulescu (1942-2008), Dan Buciu (*1943), 
Costin Miereanu (*1943), Sabin Păutza (*1943), Viorel Munteanu (*1944), Iancu Dumitrescu 
(*1944), Ulpiu Vlad (* 1945). 

Colegi legaţi de o prietenie statornică, pe Liviu Glodeanu, Mihai Moldovan şi Corneliu Dan 
Georgescu au pornit programatic de la muzica sătească românească (îndeosebi din zona 
Ardealului). I-a interesat linia „clasică” folclorică a secolului 20 (Bartok, Stravinski, Messiaen, 
Enescu), având totodată contacte (mai mult sau mai puţin pasagere) cu expresionismul 
schânbergian, cu serialismul, cu matematica sau cu texturile polonezilor contemporani. Dacă creaţia 
lor poate fi definită global printr-o expresie relativ vagă — precum esenţializarea structurilor 
muzical-folclorice — tipologiile individuale pot releva nete diferențieri stilistice. De altminteri, 
asupra creaţiei lui Glodeanu şi Moldovan există deja o perspectivă completă, din păcate datorită 
morții lor timpurii, iar C.D.Georgescu este stabilit de peste 20 de ani în Germania. 

Pentru el, economia maximă de mijloace înseamnă lucrul cu motive folclorice scurte, 
eventual extrase din surse arhaice (nu doar româneşti, ci şi, bunăoară, semnale de corn din Alpi). În 
piesa orchestrală Motive maramureşene (1963), citatul folcloric se rezumă la un pentacord lidian, 
un motiv din Oaş etc., iar în Jocuri (ciclu de 10 piese simfonice, 1962-1980, care exploatează 
ambiguitatea titlului, pe de o parte sensul său ludic, pe de alta înţelesul de dans popular) sunt 


evocate „arhetipuri” folclorice ale unor dansuri din Bihor şi Maramureş!26 


. Tot din creaţia orală 
populară, compozitorul extrage alte tehnici, precum ornamentarea realizată de variante simultane 
ale unei scheme de bază sau un aleatorism controlat (casete cu notație aleatorică). Nu este inutil de 
menționat nici o anumită înrudire estetică cu alți doi colegi de generaţie, Octavian Nemescu şi 
Corneliu Cezar, pregnantă bunăoară în piesa electronică Studii atemporale (1980), prin etosul 
sugerat de practicile incantatorii orientale, dar existând şi în straturile subterane ale folclorului 
românesc, prin insistența pe „arhetipuri” în accepțiunea de modele simple (acordul major), pe 
sunete naturale sau de alură „cosmică”!?7. 

Revenind însă la scrisul muzicologic al lui C.D.Georgescu, acesta nu poate decât să stârnească 
o entuziastă admiraţie. Are darul de a capta „ființa” subiectului supus analizei, fie că este arhetipul, 
fie că este un portret al unui coleg compozitor sau o analiză — structurală, estetică, psihologică — a 


unor lucrări sau curente muzicale. Intuiţia extraordinară a muzicianului, dublată de un bagaj cultural 


rareori întâlnit printre noi, provoacă pagini memorabile ale muzicologiei româneşti. 


16 V, Dan Scurtulescu, Corneliu Dan Georgescu, Portrait, în „„Muzica”, nr. 11, 1982, p. 35-49. 
127 1: 
Ibidem. 

